এই বয়সেই পাঁচ-ছয় বছর হয়ে গেছে সংগীতজগতে তার পথচলা। স্টেজে দর্শকদের সামনে গান করা থেকে শুরু করে টেলিভিশনের লাইভ অনুষ্ঠান; সবজায়গাতেই সফলভাবে দর্শকদের প্রশংসা কুড়িয়েছে। বিষয়টি নিয়ে বলতে গিয়ে নিশি বলে, এখনই সেভাবে প্রোগ্রাম করার ইচ্ছা না থাকলেও মাঝে মাঝেই প্রোগ্রাম করা হয়। কিছুদিন আগেই শিল্পকলাতে একটা প্রোগ্রাম ছিল। যখন আমি গান শুরু করলাম, দর্শকের চেয়ার থেকে সবই উঠে গেছে। স্টেজ থেকে আমি ব্যাক স্টেজে গেলাম; সবাই উঠে ব্যাকস্টেজে চলে আসলো। সবাই হাততালি দিচ্ছিলেন আর বলছিলেন, আপু আপনি অসাধারণ গান করেন। সেখানে থাকা সংবাদকর্মীদের সবাই আব্বু-আম্মুর সঙ্গে কথার জন্য ব্যাকস্টেজে চলে গেছে। আমি তখন খুব একসাইটেড হয়ে গিয়েছিলাম। সেটা আমার জন্য খুব বড় পাওনা ছিল। আজ যখন সময় টেলিভিশনের অনলাইনে সরাসরি গান করলাম তখনও দর্শকদের থেকে ভালো সাড়া পেয়েছি। এটা আমার জন্য খুব বড় পাওনা।